Transilvaniako saxoi

Transilvaniako saxoiak (; Transilvaniako saxoieraz: Siweberjer Såksen; ; ) alemaniar etnikoak dira, XII. mendetik aurrera Transilvanian () finkatu zirenak.

Transilvaniako kolonizazio alemaniarra Géza II.a Hungariakoaren agintaldian (1141-1162) hasi zen. Hamarkada askotan, Alemaniako biztanleen zeregin nagusia Hungariako Erresumako hego-ekialdeko muga defendatzea izan zen. Kolonizazioak XIII. mendearen amaiera arte jarraitu zuen. Kolonoak, gehienbat, Germaniako Erromatar Inperio Santutik etorri ziren arren, eta, orokorrean, dialekto frankoz (alemanez) hitz egiten zuten arren, hungariar kantzilertzan saxoi esaten zieten. Bere historiaren zatirik handienean, alemaniar hauek baldintza pribilegiatua izan zuten hungariar eta Transilvaniako székelyekin alderatuta.

Transilvaniako saxoien populazioak behera egin du Bigarren Mundu Gerraz geroztik. Masan emigratu arren — batez ere Alemania aldera —, oraindik gutxiengo nabarmena osatzen dute Hungarian eta Errumanian. Emigrazio prozesuak Errumaniako erregimen komunistan jarraitu zuen, baita 1989an Ceaușescuren erregimena erori zenean ere, noiz gutxi gorabehera 500.000 inguruk Alemaniara ihes egin zutenean.

Demografia 
 1880: 211 748
 1890: 217 640
 1900: 233 019
 1910: 234 085
 1930: 745 421 (Herrialdeko aleman hiztun guztiak hartzen ditu bere barnean)
 1956: 384 708
 1977: 359 109
 1992: 119 462
 2002: 60 088

Transilvaniako saxoi ospetsuak 
 Johannes Honterus (1498–1549), humanista eta teologoa
 Johannes Kelpius, (1673– 1708), teologoa
 Samuel von Brukenthal (1721– 1803), legelari eta politikaria
 Pauline Schullerus, (1858-1929), etnologo eta botanikaria
 Mattis Teutsch (1884–1960), margolaria
 Hermann Oberth, (1894–1989), fisikaria
 Klaus Iohannis (1959-), politikaria

Erreferentziak

Kanpo estekak 

Errumaniako etniak
Alemaniar diaspora
Transilvania
Errumaniako talde etnikoen historia